แนวโน้ม SET ไซด์เวย์ไร้ปัจจัยใหม่ นักลงทุนรอตัวเลข GDP สหรัฐพรุ่งนี้
แนวโน้ม SET ไซด์เวย์ไร้ปัจจัยใหม่ นักลงทุนรอตัวเลข GDP สหรัฐพรุ่งนี้แนวโน้ม “ดัชนี” เช้านี้แกว่งไซด์เวย์ไร้ปัจจัยใหม่ นักลงทุนรอตัวเลข GDP สหรัฐพรุ่งนี้ ฟากโบรกให้แนวรับ 1,575 จุด และแนวต้าน 1,585 จุด
แนวโน้ม SET ไซด์เวย์ไร้ปัจจัยใหม่ นักลงทุนรอตัวเลข GDP สหรัฐพรุ่งนี้แนวโน้ม “ดัชนี” เช้านี้แกว่งไซด์เวย์ไร้ปัจจัยใหม่ นักลงทุนรอตัวเลข GDP สหรัฐพรุ่งนี้ ฟากโบรกให้แนวรับ 1,575 จุด และแนวต้าน 1,585 จุด
28 มิ.ย. 2565

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ทิศทางดัชนีตลาดหุ้นไทยช่วงเช้านี้แกว่งตัวอยู่ในกรอบ หลังจากที่ปรับตัวเพิ่มขึ้นมา 2-3 วันติดต่อกัน โดยนักลงทุนรอติดตามตัวเลขผลิตภัณฑ์มวลรวมภายในประเทศ (GDP) ของสหรัฐที่จะออกมาในวันพรุ่งนี้ (29 มิ.ย.) และ ตัวเลขดัชนีผู้จัดการฝ่ายจัดซื้อ (PMI) ภาคการผลิตเดือน มิ.ย. ของจีนที่จะออกมาในวันพฤหัสบดี (30 มิ.ย.) ว่าจะออกมาเป็นอย่างไร ว่าภาพรวมเศรษฐกิจจะมีแนวโน้มเข้าสู่ภาวะถดถอยจริงหรือไม่
พร้อมให้กรอบการเคลื่อนไหวไว้ที่ แนวรับ 1,575 จุด และ แนวต้าน 1,585 จุด
ส่วน บล.ไอร่า คาดตลาดวันนี้ Sideways มองแนวรับที่บริเวณ 1,575/1,565 และแนวต้านที่บริเวณ 1,585/1,590 โดยมองตลาดขาดปัจจัยใหม่เข้ามาสนับสนุนการฟื้นตัวขึ้นได้ดี แม้ว่าตลาดจะเริ่มปรับลดความกังวลของแนวโน้มการเร่งขึ้นอัตราดอกเบี้ยของสหรัฐ หลังราคาสินค้าโภคภัณฑ์เริ่มชะลอ-อ่อนตัวลงบ้างก่อนหน้า โดยล่าสุด CME FED Watch Tools บ่งชี้ตลาดปรับลดคาดการณ์ดอกเบี้ยในช่วงสิ้นปีของสหรัฐที่ระดับเพียง 3.50-3.75% จากคาดการณ์ก่อนหน้าที่สูงกว่าระดับ 4.0% คาดจะช่วยผ่อนคลายความกังวลของตลาดในช่วงก่อนหน้า ให้ตลาดรีบาวด์ได้บ้างในระยะสั้น
อย่างไรก็ตามยังมองแนวโน้มเศรษฐกิจสหรัฐชะลอตัวลง และมีโอกาสถดถอยในระยะถัดไป รวมทั้งการเข้าสู่ช่วงของการ Preview ผลประกอบการไตรมาส 2 ของบริษัทจดทะเบียนในตลาด คาดยังเป็นปัจจัยจำกัด Upside ของตลาดได้อยู่